Gw mau tau Sejarah dari Sekolah Kebangsaan Sulabayan. Jelasin dalam bahasa melayu

Sk Sulabayan, Semporna merupakan sebuah sekolah kurang murid (SKM B) dan dikategorikan sebagai sekolah luar bandar. Sekolah ini telah ditubuhkan pada tahun 1964. Ianya terletak di kawasan Pulau Bum-Bum, Semporna. Jarak di antara Sk Sulabayan dengan Pejabat Pelajaran Daerah Semporna adalah kira-kira 18km sahaja. Namun perjalanan ke sekolah biasanya mengambil masa hampir 35 minit. Ini kerana, untuk sampai ke sekolah tersebut perlu menaiki 2 buah kenderaan berlainan iaitu bot dan bas.

Perjalanan menaiki bot ke jeti Balimbang hanya mengambil masa kira-kira 5 minit sahaja. Namun dari jeti balimbang, guru- guru perlu berjalan kaki dalam jarak yang agak jauh untuk sampai ke stesen bas Balimbang. Kadang-kadang mengambil masa sehingga 10 minit. Menaiki bas untuk sampai ke sekolah pula akan memakan masa lebih kurang 20 minit.

Pada mula penubuhan sekolah ini, hanya terdapat beberapa sahaja orang murid yang belajar di sekolah ini. Kini, Sk Sulabayan mempunyai 143  orang murid berdaftar termasuk murid Prasekolah.  Jumlah tenaga pengajar pula hanya 10 orang sahaja iaitu 5 orang lelaki dan 5 orang perempuan. Manakala kakitangan bukan mengajar (KTBM) pula ada 3 orang sahaja iaitu 2 orang perempuan dan seorang lelaki. Murid-murid di sekolah ini tinggal di kampung-kampung yang berdekatan seperti Kampung Sulabayan, Kampung Terusan Labayan, Kampung Terusan Payung, Kampung Terusan Lawak, Kampung Terusan Batu, Kampung Tabunan, Kampung  Gollom-Gollom, Kampung Kubang dan Kampung Hampalan. Kesemua murid-murid SK Sulabayan yang telah menamatkan persekolahan rendah akan melangkah masuk ke SMK Bum-bum.

Dari segi fizikalnya pula, Sk Sulabayan mempunyai pemandangan yang  sungguh indah. Hanya terdapat 5 buah bangunan dan sebuah bangunan pra sekolah. Selebihnya adalah padang dan taman bunga yang menghijau. Bangunan pentadbiran menempatkan bilik guru, bilik guru besar, bilik penolong-penolong kanan, pejabat am dan bilik gerakan serta bilik inventori sekolah. Manakala bangunan yang kedua pula menempatkan pusat sumber, bilik SPBT, bilik pengurusan sukan, bilik pengurusan fail dan kelas pemulihan sekolah. Di samping itu, terdapat juga sebuah rumah guru namun tidak boleh digunakan kerana keadaan fizikalnya yang sangat berbahaya dan tidak selamat untuk digunakan. Kini, ianya dijadikan tempat penyimpanan barang sahaja.

Sk Sulabayan juga mempunyai sebuah lagi bangunan yang telah dijadikan sebagai surau sekolah bersebelahan dengan pra sekolah. Pada tahun 2018, SK Sulabayan telah menerima bangunan IBS yang menempatkan kelas Tahun 1 - Tahun 6 dalam keadaan yang selesa. Namun,Pada tahun 2020 & 2021 telah berlaku perubahan yang drastik  apabila landskap sekolah berubah dengan kewujudan laman harapan & laman pusat sumber sekolah. Atas kerjasama semua warga SK Sulabayan, pelbagai perubahan yang dilakukan semata-mata untuk menarik minat murid-murid datang ke sekolah pada setiap hari.